钦定古今图书集成/明伦汇编/氏族典/第034卷 > 《廖用贤尚友录》 > 锺毓
## 钦定古今图书集成/明伦汇编/氏族典/第034卷 > 《廖用贤尚友录》 > 锺毓

按《魏志锺繇传》：“繇子毓，字稚叔。年十四，为散骑侍郎。
机捷谈笑有父风。太和初，迁黄门侍郎。正始中，为散
骑侍郎。大将军曹爽盛夏兴军伐蜀，毓与书，失爽意，
徙侍中，出为魏郡太守。爽既诛，入为御史中丞、侍中、
廷尉。正元中，毋丘俭、文钦反，毓持节至扬豫州，班行
赦令，还为尚书。诸葛诞反，大将军司马文王自诣寿”
春讨诞，遂将毓行。淮南既平，为青州刺史，加后将军，
迁都督徐州诸军事、假节，又转都督荆州。景元四年
薨，追赠车骑将军，谥曰“惠侯。”子骏嗣。